Դանիելի այս փորձառությունը լավ օրինակ է նաեւ մեզ համար: Իհարկե բոլորովին չի կարելի պնդել, որ եթե դուք քսանմեկ օր աղոթեք եւ ծոմ պահեք, Միքայել հրեշտակապետը կգա եւ կօգնի ձեզ հաղթահարել տիեզերական ուժերին: Բայց սա մի օրինակ է այն ամենի, թե ինչ է տեղի ունենում մեր հասկացողությունից ու տեսանելիությունից անդին: Աստված չի կամենում, որ մենք հրեշտակների ոլորտի, նրանց աշխարհի մասին ավելին իմանանք, քան այն, ինչն արդեն ասված է Գրքում: Հակառակ դեպքում ավելին գրված կլիներ: Սակայն Նա ակնհայտորեն ուզում է, որպեսզի մենք իմանանք, որ մեր տեսածից ավելին է տեղի ունենում, որպեսզի աղոթենք եւ ծոմ պահենք՝ մինչեւ Իր պատասխանը ստանալը: